преди окончателното разгласяване. Само по себе си неподкрепеното с доказателства твърдение, че цените на полюсните болтове на индийските производители са били на същото равнище като китайските цени за препродажба на пазара на Съюза, не съдържа в себе си твърдение, че цените на китайския износ не са обект на дъмпинг. Второ, дъмпинговите маржове, установени в раздел 3 по-горе, се основават на експортните цени на разглеждания продукт като цяло и не са определени отделни дъмпингови маржове за различните видове на продукта. Както е изложено подробно в раздел 3, при сравняване на експортните цени на китайските производители износители с нормалната стойност въз основа на данните от представителната държава бяха установени значителни дъмпингови маржове. Този ползвател не е представил коментари относно изчисляването на самите дъмпингови маржове и не е оспорил нито един от елементите, използвани за изчислението. Трето, припомня се, че обхватът на настоящото разследване е ограничен до износа на разглеждания продукт от Китай и следователно Комисията не е била задължена и дори не е имала право да разследва предполагаем дъмпинг на вноса от Индия. Поради това твърдението беше отхвърлено.
 4. ВРЕДА
 4.1. Предварителни бележки
 (350)
 Както е посочено в съображения 96 и 97, преходният период за оттеглянето на Обединеното кралство изтече на 31 декември 2020 г. и от 1 януари 2021 г. правото на Съюза престана да се прилага спрямо Обединеното кралство. Като се има предвид, че крайният срок за предоставяне на отговори на въпросника и на друга информация изтече след преходния период, Комисията поиска от заинтересованите страни да предоставят информация на базата на ЕС-27. Поради това констатациите относно вредата, причинно-следствената връзка и интереса на Съюза бяха оценени въз основа на данни за ЕС-27.
 4.2. Определение за промишленост на Съюза и производство на Съюза
 (351)
 По време на разследвания период сходният продукт е бил произвеждан от над 70 производители в Съюза. Те представляват „промишлеността на Съюза“ по смисъла на член 4, параграф 1 от основния регламент.
 (352)
 Общото производство на Съюза по време на разследвания период бе изчислено на 1 060 569 тона. Комисията достигна до тази стойност въз основа на данни, предоставени от жалбоподателя и от включените в извадката производители от Съюза. Както е посочено в съображение 49, в окончателната извадка бяха включени шестима производители от Съюза. Те представляват 9,5 % от общото производство на сходния продукт в Съюза.
 4.3. Потребление на Съюза
 (353)
 Комисията определи потреблението на Съюза, като добави общия изчислен обем на продажбите на промишлеността на Съюза на пазара на Съюза (вж. таблица 6) към общия обем на вноса, определен въз основа на данни от Евростат (вж. таблици 3 и 12).
 (354)
 Потреблението на Съюза се е променяло, както следва:
 Таблица 2
 Потребление на Съюза (в тонове)
 2017 г.
 2018 г.
 2019 г.
 Разследван период
 Общо потребление на Съюза
 2 134 778
 2 093 096
 1 959 386
 1 748 012
 Индекс
 100
 98
 92
 82
 Източник: EIFI и Евростат
 (355)
 По време на разглеждания период потреблението на Съюза е намаляло. Като цяло потреблението на Съюза е намаляло с 18 % — от 2 134 778 тона през 2017